
ACTA APOSTOLICAE SEDIS 


COMMENTARIUM OFFICIALE 


ACTA BENEDICTI PP. XV 


CONSTITUTIONES APOSTOLICAE 


VARSAVIENSIS 


DIVISIONIS ET CREATIONIS NOVAE DIOECESIS « LODZENSIS » 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Christi Domini, qui sese bonum Pastorem appellavit, vestigia sec- 
tantes, semper Pontifices Romani spirituali catholici gregis bono con- 
sulere sedulo curaverunt. Quum vero ad id assequendum nihil magis 
proficiat, quam recta catholici orbis dioecesum distributio, Praedeces- 
sores Nostri operam dederunt ut novae erigerentur dioeceses iis in locis, 
in quibus, vel ob auctum fidelium numerum, vel quia regiones ipsae 
longe lateque patebant, unus tantum Episcopus munus sibi commis- 
sum utiliter explere non poterat. 

Quum autem archidioecesis Varsaviensis catholicorum numero fre- 
quentissima sit et territoriali circumscriptione latissime pateat, expo- 
stulatum est ab Apostolica Sede ut quaedam sui territorii partes ab 
eadem separarentur et in novam dioecesim erigerentur. Quibus pre- 
cibus, pro opportunitate aptius consulendi christifidelium regimini, 
annuendum censuimus. 

Quamobrem, praehabitis omnibus quae ad rem necessaria erant, 
et suppleto, quatenus opus sit, quorum intersit vel sua interesse prae- 

sumant, consensu, de Apostolicae potestatis plenitudine, per praesentes 
litteras, ab archidioecesi Varsaviensi eam partem, quae ad occidentem 
vergit et dioecesim Wladislaviensem seu Cassiliensem attingit, quaeque 
tribus constat decanatibus, videlicet Lodzensi, Lanciciensi et Klodaviensi, 
in perpetuum avellimus et separamus, atque in novam dioecesim erigi- 
mus « Lodzensem » nuncupandam, cuius sedem et cathedram episco- 
palem in urbe Lodz, a qua dioecesis ipsa nomen mutuatur, constitui- 
mus; eamque idcirco ad civitatis episcopalis gradum et fastigium 
extollimus, eidem tribuentes omnia privilegia ac iura, quibus ceterae 
civitates episcopales iure communi fruuntur. Ecclesiam vero paroecia- 
lem s. Stanislai Kostka, ibidem exstantem, ad statum et dignitatem 
Cathedralis evehimus, simulque ipsi eiusque pro tempore Episcopis tri- 
buimus honores, insignia, favores, gratias, privilegia et iura, quibus 
aliae cathedrales Ecclesiae ac earum Antistites iure communi, vel 
legitima consuetudine gaudent. Quam cathedralem Ecclesiam suffraga- 
neam constituimus metropolitanae Ecclesiae Varsaviensis, illiusque pro 
tempore Episcopum iuri metropolitico Archiepiscopi Varsaviensis subii- 
cimus. 

lubemus insuper ut quod attinet ad Capituli cathedralis, vel con- 
sultorum coetus erectionem, ad Seminarii dioecesani institutionem, ad 
Vicarii Capitularis, sede vacante, electionem, ad ipsorum clericorum et 
fidelium iura ac onera, aliaque huiusmodi, rite serventur quae sacri 
canones praescribunt. 

Mandamus quoque ut omnia documenta et acta, quae novam dioe- 
cesim eiusque clericos et fideles respiciunt, quam primum fieri poterit, 
a cancellaria archidioecesis Varsaviensis tradantur Curiae novae dioe- 
cesis Lodzensis, ut in eius archivo asserventur. 

Quousque autem haec nova dioecesis de proprio pastore providea- 
tur, eiusdem regimen dilecto filio Nostro Alexandro, tituli sancti Augu- 
stini, S. R. E. Presbytero Cardinali Kakowski, hodierno, ex dispensa- 
tione Apostolica, Archiepiscopo Varsaviensi, tamquam Administratori 
Apostolico, committimus, ipsi tribuentes facultates ac iura omnia quae 
huic muneri competunt. 

Praesentes autem Litteras et in eis contenta quaecumque, etiam 
si quilibet, quorum interest, vel sua interesse praesumant, auditi non 
fuerint, etiam si expressa, specifica, vel individua mentione digni sint, 
nullo unquam tempore de subreptionis, vel obreptionis, aut nullitatis 
vitio, seu intentionis Nostrae, vel quolibet alio licet substantiali et 
inexcogitato defectu, notari, impugnari, vel in controversiam vocari 
posse; sed eas, tamquam ex certa scientia ac potestatis plenitudine factas 

et emanatas, perpetuo validas exsistere et fore, suosque plenarios et 
integros effectus sortiri et obtinere, atque ab omnibus ad quos spectat 
inviolabiliter observari debere, et si secus super his a quocumque, qua- 
vis auctoritate, scienter, vel ignoranter contigerit attentari, irritum 
prorsus et inane esse et fore volumus et decernimus. 

Non obstantibus regulis in synodalibus, provincialibus, generalibus, 
universalibusque Conciliis editis, specialibus, vel generalibus constitu- 
tionibus et ordinationibus Apostolicis, et quibusvis aliis Romanorum 
Pontificum Praedecessorum Nostrorum dispositionibus, ceterisque con- 
trariis quibuscumque. 

Volumus autem et mandamus ut harum Litterarum transumptis, 
etiam impressis, manu tamen alicuius notarii publici subscriptis, ac 
sigillo viri in ecclesiastica dignitate constituti munitis, eadem prorsus 
fides habeatur, quae hisce Litleris Nostris haberetur, si exhibitae, vel 
ostensae forent. 

Nemini, ergo, quae hisce Nostris Litteris dismembrationis, erectionis, 
decreti, mandati et derogationis statuta sunt, infringere, vel contraire 
liceat. 

Si quis vero, temerario ausu, hoc attentare praesumpserit, indigna- 
tionem omnipotentis Dei ac beatorum Petri et Pauli, Apostolorum Eius, 
se noverit incursurum. 

Datum Romae apud sanctum Petrum, anno Domini millesimo non- 
gentesimo vigesimo, die decima mensis decembris, Pontificatus Nostri 
anno septimo. 


C. Carp. DE LAI, Epise. Sabinen. P. Caro. GASPARRI 
S. C. Consist. Secretarius. a Secretis Status. 


lulius Campori, Protonotarius Apostolicus. 
Raphaél Virili, Protonotarius Apostolicus. 
Loco + plumbi 


Reg. in Canc. Ap., vol. XXII, n. 56. 

II 


SANCTI IOSEPH] COSTARICENSIS 


ERECTIONIS NOVAE PROVINCIAE ECCLESIASTICAE EIUSDEM NOMINIS, NOVAE 
DIOECESIS ALAJUELENSIS, NOVIQUE VICARIATUS APOSTOLICI LIMONENSIS. 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Praedecessorum Nostrorum vestigiis inhaerentes, in exercendo ma- , 
ximi Pontifieatus officio, Nobis, meritis licet imparibus, divina Provi- 
dentia commisso, diligentissime curare debemus ut in orbe catholico 
novae erigantur dioeceses, vel provinciae ecclesiasticae, quum, vel ob 
auctum in aliqua regione fidelium numerum, vel ob alias iustas causas 
id expedire in Domino visum fuerit. 

Cum itaque bo. me. loannes Gaspar Stork, quondam Episcopus 
Sancti losephi Costaricensis, ab Apostolica Sede postulasset ut nova eccle- 
siastica provincia in Republica Costaricensi erigeretur, quumque vota 
haec suffragio venerabilis fratris Ioannis Marenco, Archiepiscopi Edes- 
seni et Apostolici in America Centrali Internuntii, fulcita essent, atque 
novae provinciae ecclesiasticae erectio rei catholicae in ditione illa peru- 
tilis videretur, Nos oblatis precibus annuendum censuimus. 

Quapropter, suppleto, quatenus opus sit, quorum intersit vel sua 
interesse praesumant, consensu, de venerabilium fratrum Nostrorum 
S. R. E. Cardinalium consilio, Apostolicae potestatis plenitudine, quae 
sequuntur decernimus. 

In primis hodiernam dioecesim Sancti losephi de Costarica, uni- 
versam Rempublicam Costaricensem complectentem, a metropolitico 
iure archiepiscopalis Ecclesiae Guatimalensis absolvimus et eximimus. 

Dein totum territorium ad eandem dioecesim Sancti Iosephi spectan- 
tem in tres distinctas partes dividimus, in quarum prima, quae tres civiles 
provincias vulgo S. José, Cartago et Heredia nuncupatas complectitur, 
antigua Sancti losephi de Costarica dioecesis coarctata manebit; eamque 
Apostolica auctoritate ad metropolitanae sedis fastigium et dignitatem 
una cum eius canonicorum Capitulo, idcirco metropolitano nuncupando, 
pérpetuo evehimus et extollimus. In altera autem parte, quae comple- 
ctitur tres civiles provincias vulgo Alajuela, Puntarenas et Guanacaste, 

novam dioecesim, Alajuelensem pnuncupandam, erigimus, erectamque 
declaramus. In tertia denique parte vicariatum apostolicum, a nomine 
civilis provinciae, quam ipse complectitur, Limonensem. nuncupandum, 
pariter erigimus erectumque declaramus. Hine civitates Sancti Iosephi et 
Alajuelae, e quibus archidioecesis et dioecesis nomen mutuantur, ad 
civitatis archiepiscopalis et episcopalis fastigium respective extollimus, 
eisque pleno iure attribuimus et assiguamus omnia et singula iura, pri- 
vilegia et praerogativas, quibus ceterae civitates archiepiscopales et epi- 
scopales iure communi fruuntur et gaudent. 

Harum autem Ecclesiarum pro tempore Antistitibus tribuimus pariter 
honores, insignia, favores, gratias, privilegia et iura, quibus ceterarum 
‘archiepiscopalium et episcopalium Ecclesiarum Praesules iure communi 
vel legitima consuetudine pollent. Antistitibus igitur Sancti losephi 
Costaricensis ius erit ante se crucem deferendi atque pallio utendi, 
postquam tamen hoc ab Apostolica Sede in sacro Consistorio rite postu- 
latum et impetratum fuerit. 

Quod vero attinet ad dioecesim Alajuelensem, ea omnia quae ad 
eius regimen et administrationem, ad illius Capituli cathedralis, aut 
consultorum collegii et Seminarii minoris institutionem ac dotationem, 
ad clericorum et fidelium iura et onera, aliaque id genus pertinent, 
servanda iubemus, quae in hac re sacri canones statuunt. 

Ut insuper dioecesis Alajuelensis Praesules dignitatis suae decorem 
tueri, divini cultus expensis, piis operibus aliisque necessitatibus occur- 
rere valeant, in eorum dotem assignamus et attribuimus taxam, quam 
vocant « quartam episcopalem », vulgo arbitrios, suetas eleemosynas 
atque alias fidelium oblationes. 

Ceterum spem fovemus fideles, in quorum bonum haec dioecesis 
erecta est, ipsa civili auctoritate praeeunte, subsidia, quae sacrorum 
Anlistiti substentationi et decori necessaria sunt, copiose suppedita- 
turos. 

Volumus vero ut bini delecti iuvenes huius novae dioecesis, pie- 
tate ac ingenio praestantes, in Pontificium Collegium Pium Latinum 
Americanum de Urbe, quamprimum fieri poterit, non intermissa vice 
mittantur, dioecesis sumptibus alendi. 

Ad vicariatum autem Limonensem quod attinet, mandamus ut depen- 
dentiae et iurisdictioni S. Congregationis de Propaganda Fide, uti par 
est, subiiciatur, itemque decernimus ut tum dioecesis Alajuelensis, tum 
vicariatus apostolicus Limonensis suffraganei sint metropolitanae Eccle- 
siae Sancti losephi de Costarica, in omnibus ad tramitem iuris com- 

Nobis insuper et Apostolicae Sedi facultatem reservamus libere 
ineundi novam in hac ecclesiastica provincia dismembrationem, quoties 
id in Domino expedire visum fuerit. 

Denigue, ad consulendum rectae administrationi novae dioecesis 
Alajuelensis et vicariatus apostolici Limonensis, praecipimus ut docu- 
menta omnia, iura atque acta, quae praefatam dioecesim et vicariatum 
apostolicum, et clericos ac fideles eorum respiciunt, a cancellaria archi- 
dioecesis Sancti Iosephi de Costarica, quaamprimum fieri poterit, tradantur 
respective cancellariae dioecesis Alajuelensis et vicariatus apostolici 
Limonensis, ut in propriis archivis religiose custodiantur. 

Praesentes autem Litteras et in eis contenta quaecumque, nullo 
unquam tempore de subreptionis, vel obreptionis, aut nullitatis vitio, seu 
intentionis Nostrae, vel quolibet alio substantiali et inexcogitato defectu 
notari, impugnari, vel in controversiam vocari posse; sed eas, tamquam 
ex certa scientia ac potestatis plenitudine factas et emanatas, perpetuo 
validas exsistere et fore, suosque plenarios et integros effectus sortiri 
et obtinere, atque ab omnibus, ad quos spectat, inviolabiliter observari 
debere, et si secus super his a quocumque, quavis auctoritate, scienter 
vel ignoranter contigerit attentari, irritum prorsus et inane esse et fore 
volumus et decernimus. 

Hisce itaque ut supra constitutis, ad eadem omnia exsecutioni man- 
danda deputamus venerabilem fratrem Ioannem Marenco, Archiepisco- 
pum titularem Edessenum, in America Centrali Apostolicum Internun- 
tium, eidem tribuentes necessarias et opportunas facultates, etiam 
subdelegandi, ad effectum de quo agitur, quemlibet virum in ecclesia- 
stica dignitate constitutum, ac definitive pronuntiandi super quavis 
difficultate vel oppositione in exsecutionis actu quomodolibet oritura, 
facto insuper eidem onere ad Sacram Congregationem Consistorialem 
infra sex menses, a data praesentium Litterarum computandos, trans- 
mittendi authenticum exemplar peractae exsecutionis. 

Non obstantibus, quatenus opus sit, regulis in synodalibus, provin- 
cialibus universalibusque Conciliis editis, specialibus, vel generalibus 
constitutionibus et ordinationibus Apostolicis et quibusvis aliis Roma- 
norum Pontificum Praedecessorum Nostrorum dispositionibus ceterisque 
contrariis quibuscumque. 

Volumus autem ut harum Litterarum transumptis, etiam impressis, 
manu tamen 4licuius notarii publiei subscriptis, ac sigillo alicuius in 
ecclesiastica dignitate constituti munitis, adhibeatur, in iudicio et extra 
illud, eadem prorsus fides, quae eisdem praesentibus adhiberetur, si ori- 
ginaliter forent exhibitae vel ostensae. 

Nemini ergo liceat, quae hisce Litteris Nostris dismembrationis, eve- 
ctionis, erectionis, subiectionis, decreti, commissionis, mandati, deroga- 
tionis et voluntatis Nostrae statuta sunt infringere, vel eis ausu teme- 
rario contraire. Si quis autem hoc attentare praesumpserit, indignationem 
omnipotentis Dei ac beatorum Petri et Pauli, Apostolorum Eius, se 
noverit incursurum. 

Datum Romae apud sanctum Petrum, anno Domini millesimo 
nongentesimo vigesimo primo, die decima sexta mensis februarii, Pon- 
tificatus Nostri anno septimo. 


> C. Carp. DE LAI, Episc. Sabinen. O. Carp. CAGIANO 


C. Consist. Secretarius S. R. E. Cancellarius. 


~ 


Iulius Campori, Protonotarius Apostolicus. 


Leopoldus Capitani, Reg. subst. ex spec. deleg. 
Loco + plumbi 


Reg. in Canc. Ap., vol. XXII, n. 32. 


CAIETANA er VERULANA 


DISMEMBRATIONIS ET AGGREGATIONIS 


BENEDICTUS EPISCOPUS 
SERVUS SERVORUM DEI 
AD PERPETUAM REI MEMORIAM 


Sedis Apostolicae semper cura fuit pro meliori christifidelium regi- 
mine et commodo nonnulla circa dioecesum limites innovare, seu melius 
ordinare, prout, habita locorum et aliarum circumstantiarum ratione, 
melius in Domino expedire visum est. 

Quum itaque oppidum Valliscursa, olim ad dioecesim Fundanam 
pertinens, elapso vero saeculo, suppressa hac dioecesi, ad Caietanam 
adiunctum, iterum iterumque usque ab initio petierit ab ea seiungi et 
alicui dioecesi in civili Romana provincia uniri, eo quod oppidum ipsum 
in hae provincia situm sit, et preces suas iustis gravibusque rationibus 
vallaverit, Nos, auditis interesse habentibus, et omnibus accurate per- 
pensis, de consulto venerabilium fratrum Nostrorum S. R. E. Cardi- 
nalium Sacrae Congregationis Consistorialis, deque Apostolicae pote- 
statis plenitudine, suppleto, quatenus opus sit, quorum intersit vel sua 


256 Acta Apostolicae Sedis - Commentarium Officiale 


interesse praesumant, consensu, statuimus ut oppidum Valliscursa ab 
archidioecesi Caietana dividatur et separetur simulque tribuatur et incor- 
poretur finitimae dioecesi Verulanae, cum omnibus iuribus et obligatio- 
nibus huius dioecesis propriis. 

Quae autem hisce Litteris, Apostolica auctoritate, a Nobis decreta 
sunt, nulli hominum, ullo unquam tempore, infringere, aut iis repu- 
gnare, vel quomodolibet contraire liceat. Si quis, quod Deus avertat, 
hoe attentare praesumpserit, sciat se obnoxium evasurum esse poenis 
a sacris canonibus contra obsistentes exercitio ecclesiasticae iurisdictio- 
nis statutis. 

Ad haeec omnia exsecutioni mandanda deputamus dilectum filium 
Anselmum Cécere, hodiernum Caietanae arclidioecesis Vicarium Capi- 
tularem, eique necessarias huic negotio facultates tribuimus, etiam sub- 
delegandi alium virum in ecclesiastica dignitate constitutum, ac defini- 
tive sententiam dicendi de quavis occurrente difficultate vel oppositione, 
facta eidem obligatione quamprimum mittendi ad eandem Sacram Con- 
gregationem Consistorialem authenticum exemplar peractae exsecutionis. 
Decernimus denique has praesentes Litteras valituras contrariis quibus- 
libet, etiam peculiari et expressa mentione dignis, minime obstantibus. 

Datum Romae apud sanctum Petrum, anno Domini millesimo non- 
gentesimo vigesimo primo, die vigesima prima mensis martii, Pontificatus 
Nostri anno septimo. 


C. Carp. DE LAI, Epise. Sabinen. O. Carp. CAGIANO 
S. C. Consist. Secretarius. S. R. E. Cancellarius. 


lulius Campori, Protonotarius Apostolicus. 
Raphaél Virili, Protonotarius Apostolicus. 
Loco Plumbi. 
Reg. in Canc. Ap., vol. XXII, n. 52. 


EPISTOLA 


AD MICHAELEM §. R. E. CARD. LOGUE, ARCHIEPISCOPUM ARMACHANUM: DE NECES- 
SITATE ET RATIONE PACIS INTRA FINES HIBERNIAE RECONCILIANDAE. 


Dilecte fili Noster, salutem et apostolicam benedictionem. — Ubi 
primum, cum arderet Europa bello, ad hance Petri Cathedram, arcano 
Dei consilio, evecti sumus, non ignoras, summa virium contentione id 
Nos, pro apostolici officii conscientia, persecutos, ut, quoad possemus, 


Acta Benedicti PP. XV 957 


maximis plurimisque mederemur malis, quae tam atrox conflictatio pepe- 
risset, et pacem inter homines denuo conciliaremus. Quodsi ad pacem 
restituendam nihil intentatum reliquimus, hortationes Nostras dolemus 
irritas haud semel cecidisse. Atqui, ut saepe iam diximus, civitates nec 
domi nec foris mansura tranquillitate fruentur unquam, nisi ad ea redie- 
rint christiana principia quae deseruerunt, quaeque instituto suo tradit 
Ecclesia. Interea vehementer angimur cum cogitamus, gentes adhuc non 
paucas earum premi mole miseriarum quae bellum sunt consecutae. 
Etsi enim arma fere ubique conquievere, ob extremam tamen penuriam 
rerum, quae ad vitam necessariae sunt, multi omnis sexus atque aetatis, 
iique innocentes, absumuntur; usquequaque vero, apud nationes etiam 
quae a certamine victrices discesserunt, ea apparent sollicitudinis atque 
anxietatis indicia quae optimum quemque futuros casus formidare iubent. 
In hoc autem aliquantulum consolamur, quod tenuiorum populorum 
inopiae, ex stipe tam liberaliter undique ad Nos missa, haud semel 
opitulari potuimus. 

At cum omnium fere gentium angimur causa, tum maxime solli- 
citamur, dilecte fili Noster, condicione Hiberniae, quae, avitae fidei 
atque observantiae erga Apostolicam Sedem, vel impendio sanguinis, 
retinentissima, vastitatis hodie et caedium indignitatem patitur. Neque 
est profecto dubitandum, quin acerbissimi eiusmodi eventus sint magnam 
partem recenti bello tribuendi, unde nec populorum optatis factum est 
satis, neque ii pacificationis fructus exstiterunt quos populi sibi quisque 
erant polliciti. Ceterum in publica contentione, quae apud vos agitur, 
Apostolicae Sedi, uti in ceteris eiusdem generis, deliberatum est neutri 
parti studere, quemadmodum, pro sua prudentia, fecit antehac con- 
stanter; qua tamen agendi ratione neutiquam prohibemur, quominus 
illud ominemur optemusque, atque etiam adversas imploremus atque 
obtestemur partes, ut contentionis istius furor quam primum considat, 
tamque magnam invidiae flammam stabilis pax sinceraque animorum 
excipiat necessitudo. Neque enim perspicimus, quid sit acerrima dimi- 
catio utrique partium profutura, quando possessiones et praedia teter- 
rime foedissimeque vastantur, vici, rura incenduntur, sacris nec locis 
nec hominibus parcitur, et utrinque ad internecionem, inermium saepe 
ac mulierum puerorumque, depugnatur. 

Nos igitur, apostolici memores officii, eaque caritate permoti quae 
homines universos complectitur, Anglos Hibernosque cohortamur, ut 
velint aequo animo perpendere, sitne tempus ab inferenda vi desistere 
deque aliqua compositione agere. Qua in re opportunum fore putamus, 
si, quod insignes viri, iidemque rerum civilium peritissimi, nuper excogi- 

tarunt effectum detur: id est ut quaestio ab omni Hibernorum gente 
delecto cuidam hominum Consilio deferatur disceptanda; quod Consi- 
lium postquam suam aperuerit sententiam, viri utriusque partis aucto- 
ritate graviores in unum conveniant, et, rationibus iudiciisque suis ultro 
citroque propositis, aliquid communi consensu constituant ad rem, sin- 
cero reconciliationis pacisque sensu, dirimendam. 

Interea, permagna cum animi voluptate accepimus, te, dilecte fili 
Noster, caritatis stimulis impulsum quae moras non patitur iubetque, 
omni partium opinionumque remoto discrimine, affectis egenisque homi- 
nibus opem ferri, consociationem quandam, a Cruce alba nuncupatam, 
constituendam curasse seduloque provehere, cuius est stipem iis iuvandis 
colligere qui vastationibus et violentiae motibus sint in angustias adducti. 
Neque minus laetamur, complures alios viros, etsi in religione et re 
publica dissidentes, tecum praeclara in hac amoris conspiratione con- 
sensisse, et communi implorationi vestrae generosos magno numero 
homines, non modo ex Hibernia, verum etiam ex aliis nationibus, miro 
animorum ardore esse obsecutos. Quibus quidem, ceterisque quicumque 
in hoe sanctissimum caritatis opus vel de sua re contulerint vel pecu- 
niam conrogarint, optima quaeque a Domino precantes, ut paternam 
voluntatem Nostram erga populares tuos tam miseros testificemur, ad 
te, dilecte fili Noster, perferri volumus ducenta millia libellarum itali- 
carum, quam summam angustiis eorum nonnihil levamenti allaturam 
confidimus. Oculis vero in caelum conversis, omnipotentem Deum, qui 
nullas miserabilium filiorum lacrimas sinit sine solacio esse, cum gemi- 
tibus imploramus, ut pax vobis placidissima tandem aliquando afful- 
geat. Cuius quidem auspicem, itemque paternae caritatis Nostrae testem, 
tibi, dilecte fili Noster, universoque gregi tibi commisso, apostolicam 
benedictionem peramanter impertimus. 

Datum Romae apud sanctum Petrum, die xxvii aprilis anno Mcmxxt, 
Pontificatus Nostri septimo. 


BENEDICTUS PP. XV. 

ACTA SS. CONGREGATIONUM 


SACRA CONGREGATIO CONSISTORIALIS 


RESOLUTIO 


SUPER PRIVILEGIO ORDINANDI ABSQUE LITTERIS DIMISSORIALIBUS NONNULLIS 
SEMINARIIS SEU COLLEGIIS ECCLESIASTICIS [AMPRIDEM CONCESSO. 


Quum nonnulla ecclesiastica collegia seu Seminaria, quae alumnos 
ex dissitis civitatibus colligunt, anteactis temporibus privilegio donata 
fuerint promovendi ad ordines alumnos sine litteris dimissorialibus 
suorum Ordinariorum, dumtaxat de consensu Superiorum ipsius collegii, 
vel de licentia Cardinalis Protectoris collegii et de consensu Rectoris, 
vel etiam cum litteris testimonialibus Rectoris, quaesitum est, utrum in 
praesenti, mutatis temporum et locorum adiunctis et Codice iuris cano- 
nici promulgato, memorata privilegia adhuc perseverent. 

Quaestione de mandato SSmi Domini Nostri penes S. Congrega- 
tionem Consistorialem pertractata, Emi Patres, in plenario consessu diei 
8 ianuarii huius anni, rebus omnibus perpensis, censuerunt: memoratum 
privilegium, cessatis causis ob quas concessum est, cessare debere, et 
ius commune esse restituendum, incolumi tamen iure collegii S. Con- 
gregationis de Propaganda Fide ab Urbano VIII brevi Ad uberes, diei 
18 maii 1638 concesso, aliorumque Seminariorum seu collegiorum pro 
missionibus, a S. C. de Propaganda Fide dependentium. 

Ssmus Dominus Noster Benedictus Pp. XV in audientia diei 5 no- 
vembris 1920 hance resolutionem ratam habuit et confirmavit, eamque 
publici iuris fieri mandavit, contrariis quibuslibet minime obstantibus. 

Datum Romae, ex aedibus S. Congregationis Consistorialis, die 


6 novembris 1920. 


C. Carp. Dre Lar, Epise. Sabinen., Secretarius. 


S. 


Aloisius Sincero, Adsessor. 


| 

II 


PROVISIO ECCLESIARUM 


Ssmus D. N. Benedictus Pp. XV, decretis S. Congregationis Consi- 
storialis, has quae sequuntur Ecclesias de proprio pastore providit, 
nimirum: 


18 martii 1921. — Cathedrali Ecclesiae Calatanisiadensi praefecit 
R. P. D. loannem Iacono, hactenus Episcopum Melphictensium et Iuve- 
nacensium. 


7 aprilis. — Titulari episcopali Ecclesiae Philadelphiensi, R. D. 
Franciscum Vazhapilly, Vicarium Apostolicum Trichurensem. 
11 aprilis. — Cathedrali nuper erectae Ecclesiae Lodzensi, R. D. 


Vincentium Tymieniecki, hactenus praepositum parochum ecclesiae 
s. Stanislai Kostka in civitate Lodzensi. 

13 aprilis. — Metropolitanae Ecclesiae Syracusanae, R. D. laco- 
bum Carabelli, hactenus Administratorem Apostolicum eiusdem archi- 
dioecesis. 

19 aprilis. — Titulari archiepiscopali Ecclesiae Adanensi, R. P. D. 
Achillem Ratti, Nuncium Apostolicum in Polonia, hactenus Archiepisco- 
pum titularem Naupactensem. 

21 aprilis. — Cathedrali archiepiscopali Ecclesiae Caietanae, R. P. 
D. Paschalem Berardi, hactenus Episcopum Rubensium et Bituntinorum. 

23 aprilis. — Titulari episcopali Ecclesiae Bitanae, R. D. Rodul- 
phum Bornewasser, praepositum Capituli collegiatae Aquisgranensis, 
quem deputavit in Auxiliarem Emi Card. Caroli losephi Schulte, Archie- 
piscopi Coloniensis. 


28 aprilis. — Cathedrali Ecclesiae Brixinensi, R. D. loannem Kaffl, 
cubicularium honoris Sanctitatis Suae. 
30 aprilis. — Titulari archiepiscopali Ecclesiae Naupactensi, R. D. 


Fridericum Tedeschini, Nuncium Apostolicum apud Serenissimum 
Hispaniarum Regem Catholicum. 

19 maii. — Titulari archiepiscopali Ecclesiae Helenopolitanae, R. D. 
Robertum Vicentini, Internuntium Apostolicum in Hollandia. 


S. Congregatio Consistorialis 261 


{il 
NOMINATIONES 


Ssmus D. Noster Benedictus Pp. XV decretis S. C. Consistorialis 
nominare dignatus est: 


19 mati 1921. — R. P. D. Aloisium Zaffarami, Episcopum Tuder- 
tinum, Administratorem Apostolicum dioecesis Interamnensis ; 

— R. P. D. Franciscum M. Berti, Episcopum Amerinum, Admini- 
stratorem Apostolicum dioecesis Narniensis. 


DESIGNATIO ORDINARIL PRO APPELLATIONE ET METROPOLITANI PRO CONCILIO 
PROVINCIALI. 


luxta can. 1594 § 2 Codicis iuris canonici, pro appellatione, et 
iuxta can. 285 eiusdem Codicis, pro Concilio provinciali, Rhus Epi- 
scopus Monoecensis, immediate Apostolicae Sedi subiectus, designavit 
Rmum Archiepiscopum Aquensem. 


Quam designationem Ssmhus D. N. Benedictus Pp. XV approbare 
dignatus est. 
Romae, ex aedibus S. Congregationis Consistorialis, die 6 maii 1921. 

SACRA CONGREGATIO CONCILH 


PADERBORNEN. 


COMPETENTIAE 


Die 11 decembris 1920 


Species racti. - Rmus Ordinarius Paderbornensis H. 8S. C. sequens 


dubium proposuit: 


a 


a 


a 


a 


a 


« 
« 
« 


«In variis dioecesibus meae peramplae regionis variae vigebant 
consuetudines, quomodo, in ecclesiis, loci seu scamna fidelium distri- 
buerentur. Hic sedes certis domibus incolarum annexae erant, ibi 
hereditarie tradebantur et pecunia venibant, alibi pretio locabantur, 
qui mos, ut ecclesiarum paupertati consulatur, in nonnullis commu- 
nitatibus adhuc retinetur. In paucis quoque ecclesiis, praeter patro- 
nos, quaedam dignitate, gradu, divitiis eminentiores personae vel fami- 
liae sedes honoratiores habebant easque, contra sacros canones, etiam 
in presbyteriis ecclesiarum. Rixae et lites et dissidia iterum atque 
iterum oriebautur tum inter possessores sedilium, tum inter privile- 
giatos ex una et rectores ecclesiarum ex altera parte. Quas ut de 
medio tollerent, et praedecessores mei operam dabant, et ipse, cum 
nova ecclesia aedificatur, maximopere studeo, ut, omnibus privilegiis 
sublatis et scamnis propriis remotis, loci omnes in ecclesia christifi- 
delibus omnibus pateant. Quibus ordinationibus (can. 1263 § 3) omnes 
fere acquiescunt; raro tamen unus vel alter, ut sibi sedes propria aut 
honoratior in nova ecclesia restituatur, postulat. 

« Pro decidendis huiusmodi aliisque de propriis sedilibus causis, 
fideles adire solent iudicem civilem, qui cognoscit secundum legem 
civilem Preussisches Allgemeines Landrecht dictam; quae lex in omni- 
bus constitutionibus conformis est iuri canonico. Decisiones enim 
supremorum tribunalium civilium unanimiter Ordinario ius vindicant 
pro suo prudenti arbitrio ordinandi, ut sedilia propria in ecclesiis de 
suo loco in alium transferantur aut ex eisdem amoveantur; sed pos- 
sessores sedilium hoc in casu solummodo postulare possunt, ut pro 
damno emergente sibi ab ecclesiis aliquid erogetur. Hane consuetu- 
dinem centenariam adeundi civiles iudices, hisce in rebus, quas potius 

a 

« 

« mixti fori esse dicas quam res spirituali annexas, etiam pro futuro 
« secundum canonem 5 retinere velim, ut odia exinde exsurgentia a 
« iudicibus meis ecclesiasticis avertam. Ne autem iura Ecclesiae parvi 
« facere videar, quaero, an consuetudo illa approbari vel saltem tolerari 
« possit, imprimis cum litigans quidam ab ordinatione mea, in via admi- 
« nistrativa data, ad iudicium meum ecclesiasticum expresse provocaverit. 
« Quare, ne Sanctitas Vestra dubium meum benigne solvere dedigne- 
« tur, devotissime rogo ». 


Synopsis piscepTaTionis. - I. Pro sustinenda consuetudine de qua 
in dubio agitur haec rationum momenta in iure et in facto affere- 
bantur. 


A) In facto. - Dioecesis Paderbornensis, exeunte saec. octavo erecta, 
ac per Bullam De salute animarum a. 1821 multis amplisque terris aucta, 
nunc per duas provincias, Westphaliam nempe et Saxoniam, se extendit. 
Ante eversionem illam antiquarum dioecesum principatuumque episco- 
palium, quae dicitur « saecularizatio », anno 1803, in diversis provinciis 
nunc in dioecesi Paderbornensi unitis, diversae vigebant consuetudines, 
quo iure christifideles sedilibus in ecclesiis positis uterentur. Sed loco- 
rum Ordinarii per multa praecepta id assequi studebant: 1) ut feminae 
a viris seiuncta haberent sedilia; 2) ne sedilia inscio parocho venum- 
darentur vel alio modo possessorem mutarent; 3) ut ius ad sedilia 
propria vel ad certos in ecclesiis locos singulis domibus villarum com- 
munitatumve assignaretur. 

Praedicto anno 1803, vel paulo post, territorium hodiernae dioe- 
cesis Paderbornensis a Rege Borussico occupatum est statimque post 
occupationem introductum est « Ius Commune Terrae Borussicae » 
(Preussisches Allgemeines Landrecht). Quae lex consuetudines provin- 
ciarum de rebus ecclesiasticis vigentes non abrogavit, sed, cum in nulla 
provincia in omnibus parochiis certa consuetudo vigeret, codex ille 
ubique unicam vim obtinuit omnesque incolas, etiam catholicos, obli- 
gabat, adhuc obligat atque obligabit. Nam lex introductoria novi Codi- 
cis Legis Civilis Germaniae (Das Biirgerliche Gesetebuch des Deutschen 
Reiches) art. 133, praedicto Turi Communi quoad sedilia in ecclesiis 
expresse vim reservat. Cuius Iuris singulae normae iuri canonico tota- 
liter quidem non consonant, neque vero adeo repugnant, ut tolerari 
non possint. Quippe praxis tribunalium civilium, quae secundum legem 
illam iudicant, auctoritatem ecclesiasticam satis tuetur, ita ut can. 1263 
§ 3 Cod. Iur. Can. respondeat. Contra praecepta a competente auctori- 
tate ecclesiastica edita ius provocandi neque in possessorio neque in 

petitorio conceditur. Si Ordinarius mandaverit, ut sedile proprium, quod 
cultui obest, verbi gratia processiones impedit, vel alio modo propter 
angustiam loci vel propter mutatas prioris concessionis conditiones, a 
loco suo ad alium transferatur aut omnino removeatur ex ecclesia, iudex 
civilis causam contra tales ordinationes non admittit, declarans solius 
auctoritatis ecclesiasticae ius esse mandata edere ad ordinandum in 
ecclesiis cultum divinum. Quae praxis iudiciaria ex multis sententiis 
apparet cum « Tribunalis ad decidendas lites competentiae » (Gerischtshof 
zur Entscheidung der Kompetenzkonflikte), tum hodierni supremi « Tri- 
bunalis in Germania » (Reichsgericht). 

In ceteris autem iudices civiles omnes lites de sedilibus admittunt, 
si fideles inter se litigant aut si fideles contra parochum vel Consilium 
fabricae litem introducunt. Fideles sine ulla conscientiae anxietate iudi- 
cem civilem his in rebus advocabant et adhuc advocant. 

B) In iure. - De retinendis consuetudinibus can. 5 perspicue tractat: 
consuetudines nempe a canonibus expresse reprobatae, sive universales 
sive particulares, tamquam iuris corruptelae corrigendae et abrogandae 
sunt. Aliae pro prudenti Ordinariorum locorum iudicio tolerari possunt 
sub certis conditionibus, nempe si centenariae et immemorabiles sint, 
et porro si facile, pro locorum ac personarum adiunctis, submoveri non 
possint. Primo itaque quaeritur num consuetudo, de qua agitur, cente- 
naria sit vel immemorialis. Supra iam dictum est, consuetudinem inde 
ab anno 1803 vel paulo post, cum introductione luris Communis Ter- 
rae Borussicae, inolevisse. Cum lex praedicta normas de sedilibus in 
ecclesiis speciales contineret, iudices civiles causas desuper exortas ad 
forum suum traxerunt et fideles iudices civiles ad contestandas lites 
adierunt. Quare consuetudo centenaria dici posse videtur. 

Secundo quaerendum est num consuetudo illa corruptela iuris sit 
appellanda vel saltem facile submoveri possit. - Dubitari quidem non 
potest, quin Ecclesiae omnino ius competat de locis vel sedilibus in 
ecclesiis iudicandi. Sed res haec ecclesiastica cohaeret cum iuribus qui- 
busdam civilibus. Incolae vicorum sedilia propria retinent, iure heredi- 
tario accepta a maioribus, qui ecclesiam dotaverunt; vel possessores 
sedilium propriorum adhuc omnia vel saltem maiora onera parochiae 
ferunt. lus ad locos certos vel ad sedilia propria domibus, praediis, here- 
ditatibus adhaeret et cum rebus istis tamquam pertinens comparatur; 
alii ius illud ad sedile proprium secundum consuetudinem numerata 
pecunia acquisiverunt. Parochiae quaedam sedilia publice locant, ut 
sumptus necessarios facere valeant. Ecclesiae igitur reservato iure libere 
omnia praecepta pro ordinando cultu divino, etiam quoad sedilia, edendi, 

ceteras de sedilibus his causas rem micti fori esse dicas; neque praxis 
iuri alicui nativo Ecclesiae obest. Quare consuetudo in dioecesi Pader- 
bornensi vigens corruptela iuris appellari nequit. 

Neque facile submoveri potest. Constitutio Germaniae nuper edita 
omnibus societatibus ecclesiasticis ius quidem attribuit res suas pro- 
prias ordinandi, sed intra fines dumtaxat pro omnibus assignatos 
(art. 137). Neque lex de constituendis iudiciis in Germania (Gerichts- 
verfassungsgesetz des Deutschen Reiches) d. d. 27 ian. 1877, § 16, aliud 
forum competens admittit praeter civile. Itaque Ordinarius Paderbor- 
nensis fideles prohibere nequit, quin iudicem civilem in causis praedictis 
adeant; sed etiam si fideles sponte forum ecclesiasticum adirent, pru- 
dentius equidem ad forum civile remitterentur, ne odium ex huiusmodi 
decisionibus facile excitandum ecclesiastica auctoritas in se suscipiat. 
Quare utatur Ordinarius iure sibi in Codice (can. 1263) concesso in via 
administrativa; quotiescumque autem fideles tali administrationi non 
acquiescant et coram iudice litigare velint, iudicem civilem adire libere 
posse videntur immmo consultius ad eumdem remitti. 


II. Ee adverso super his plura deducebantur. In primis dubium 
non esse quin Codex aperte distinguat inter res spiritualibus adnewas, 
de quibus in n. 1, § 1, can. 1553 statuitur causas cognoscendas iure 
proprio et exclusivo ab Ecclesia, et causas mixti fori, « in quibus tum 
« Ecclesia tum civilis potestas aeque competentes sunt » ad normam § 2 
eiusdem canonis. Verum, quum nulla nova occurrat in Codice definitio 
vel descriptio causarum circa res spiritualibus adnexas, etiam stan- 
dum est veteri receptae doctrinae, iuxta quam minime ambigendum 
videtur causas super iure scamnorum in sacris aedibus habendorum 
accensendas esse causis de rebus temporalibus quidem, sed spirituali, 
i. e. cultus divini exercitio, adnexis. Sive enim quaestio fiat de _ privi- 
legio concesso, vel de iure acquisito, vel de contractu, v. g. locationis, 
servando, semper agitur de iure exercendo in aliquam sacrarum aedium 
partem, intra earumdem ambitum, eumdemque finem spiritualem, i. e. 
cultus peragendi, spectante. Quamobrem in Codice quoque explicite 
prohibetur quominus laici, etiamsi ad fabricam ecclesiae curandam pecu- 
liariter addicti, « ullatenus sese ingerant in ea omnia quae ad spiri- 
« tuale munus pertinent, praesertim ... 4) in dispositionem materialem ... 
« sedilium, scamnorum... aliarumque rerum quae ad exercitium religiosi 
« cultus spectant » (can. 1184). Ceterum concessio huiuscemodi iuris in 
can. 1263 omnino reservatur auctoritati Ordinarii loci, sine cuius expresso 
consensu nemini fidelium licet locum habere in ecclesia sibi suisque 

reservatum; immo facta concessio ex iusta causa potest, non obstante 
quolibet decursu temporis, revocari ab eodem Ordinario: consequens 
igitur est ut quaecumque controversia circa factae concessionis exerci- 
tium, modum, cessationem, ipso iure eidem Ordinario reservetur, utpote 
causa de re spirituali adnexa. 

Sed dato etiam, non concesso, causam haberi miati fori tantum, 
ac propterea tum Ecclesiam tum civilem potestatem aeque competen- 
tes esse in casu, plane liquet saltem servandum esse praescriptum 
can. 1553 § 2, i. e. « esse in hisce causis locum praeventioni ». Quum 
igitur ipsi christifideles sponte provocant ad tribunal ecclesiasticum, 
quod (in hypothesi semper loquendo) aeque competens est, iniuria quidem 
remitterentur ad tribunal laicale, quia ecclesiasticus iudex nequit pro- 
fecto « legitime requirenti suum ministerium recusare » (can. 1608). 
Multo etiam minus tolerandum id foret in casu in precibus Episcopi 
expresso « cum litigans quidam ab ordinatione mea in via administra- 
« tiva data, ad iudicium meum ecclesiasticum expresse provocaverit »; 
etenim, dum christifideles quicumque adversus talia decreta admini- 
strativa ad tribunalia laicalia recurrentes, severissima poena plectuntur 
(can. 2334 n. 2), seandalum profecto saperet si ipse iudex ecclesiasticus 
ad civile tribunal adversus sua ipsius decreta recurrentes remitteret. 

Verum quidem est Sedem Apostolicam haud raro permisisse, sive 
per tacitam tolerantiam, sive per explicitam concessionem, v. g. pactis 
cum civili societate concordatis, ut quaedam causae ad forum eccle- 
siasticum per se spectantes, intra certos definitosque limites, a foro 
laicali pertractarentur, non exclusis quae super iure patronatus versa- 
bantur (cfr. Wernz, lus decr., V, p. 222 s.; Raccolta di Concordati, 1919, 
p. 766, 768, 824, 856, 883): i. e. permisisse, quod ius patronatus attinet, 
ut tribunalia civilia agerent de iuribus et oneribus civilibus eidem 
adnexis, vel de controversiis super successione in iure praesentandi. 
Quo vero ad iura scamnorum in templis habendorum, non constat de 
huiusmodi explicita concessione, sed dumtaxat, quoad loca Germaniae, 
de quodam usu per tacitam Ordinariorum tolerantiam, post leges civiles 
id iubentes inolito, ut nimirum super hac re iudices civiles, in iisdem 
casibus in quibus super iure patronatus cognoscendi competentes sunt, 
propter quamdam rerum analogiam - ut bene docet Ferraris, (s. v. Ee- 
clesia, art. V, n. 26) - iudicarent. Sed, in primis, non videtur plene con- 
stare de centenaria consuetudine quae ex adverso assumitur ad normam 
can. 5 sustinenda. Id enim solum constat, a centum nimirum et ultra 
annos in ditione Paderbornensi vigere Jus commune Terrae Borussicae 
(Preussisches allg. Landrecht) de quo supra; non tamen constat utrum 

ex tunc, videlicet ab initio centenarii, christifideles omnes, praesertim 
eorumdem sanior pars, libere consueverint causas de quibus agitur, ad 
laicalia tribunalia deferre; potissimum vero, utrum in casu intercesserit 
competentis ecclesiastici Superioris consensus (non mera prudens dis- 
simulatio) a quo solummodo vis consuetudinis iuridica dependet. 

Nec iuvat quod oggeritur, legem Imperii fundamentalem d. 27 ianua- 
rii 1877, § 16, constituisse « nullis fieri locum tribunalibus exceptiona- 
« libus: neminique licere quemquam a competenti suo iudice subtrahere »: 
non enim hac lege abolita fuere ecclesiastica tribunalia quoad causas 
quibus competentia sunt. Quod si per iniuriam fecisset, etiam in argu- 
mento de quo agimus, iniuriam pati quidem liceret, non tamen ei 
consentire. Ceterum etiam ubi leges Ecclesiae manifeste hostiles, omnem 
veram iurisdictionem eidem auferre conantur, efficere tamen nequeunt 
ut, si partes libere ad ecclesiasticam potestatem provocent, huius pote- 
statis sententia, vel in re mere civili lata, tamquam legitimum arbitrium 
non sustineatur (cfr. Kaas, Die geistl. Gerichtsbarkeit der kath. Kirche 
in Preussen, 1916, Il, 281; Harburger, Das privilegium fori im deutschen 
Recht, 1915, p. 55 ss.). 

Multo minus officit ratio utilitatis prout in adversa sententia prae- 
tenditur arcendi ab ecclesiastico iudice odium et invidiam quae deci- 
sionibus in re latis facile parantur: haec enim ratio nimis generalis est 
et adversus quamlibet legitimam iurisdictionem facile converteretur: 
nullum quippe iudicium perficitur, ubi pars victa non se gravatam 
sentiat; huic vero gravamini promptum datur in iure remedium per 
legitimam appellationem seu recursum. 

His sane consideratis, attento etiam quod summopere expedit ut 
Ecclesia, quantum fieri possit, suam servet libertatem et independen- 
tiam, maxime quum in casu nova Constitutio germanici Imperii, art. 137, 
iam generatim agnoscat cuilibet ecclesiasticae societati « ius ordinandi 
«et administrandi sua, independenter, intra fines tantummodo iuris 
« communis », concludendum videtur propositum dubium nonnisi nega- 
tiva responsione, in casu, dimitti oportere. 

Quare etc. 


Reso.utio. - Sacra Congregatio Concilii, in plenariis Emorum ac 
Revmorum Patrum comitiis, die 11 decembris 1920 in Palatio Ap. Vati- 
cano habitis, omnibus attente perpensis, super Ordinarii Paderbornensis 
expostulatione rescribendum censuit : 

Ad mentem. Mens est: « Tolerari non posse ut, si partes libere 
« recurrerint ad Ordinarium, remittantur ad tribunal laicale; eo vel 

« magis si agatur de lite intentata adversus Ordinarii praescriptum. 
«Curandum autem ut mos de quo in casu, removeatur ». 

Facta autem de praemissis Sshho Dfio Nostro Benedicto Div. Prov. 
PP. XV relatione in audientia insequenti die infrascripto Secretario 
concessa, Sanctitas Sua datam resolutionem approbare et confirmare 


dignata est. 
I. Mort, Secretarius. 


SACRA CONGREGATIO DE PROPAGANDA FIDE 


NOMINATIO 


Ssmhus Diius Noster Benedictus Pp. XV, decreto huius S. Congr. 
de Propaganda Fide, nominavit: 

17 martii 1921. — Administratorem Apostolicum vicariatus Finlan- 
diae, R. D. Michaélem loannem Buckx, e Congregatione Presbyterorum 
Ssmi Cordis Iesu. 


SACRA CONGREGATIO 
PRO ECCLESIA ORIENTALI 


MONITUM 


Rev. Cyprianus Chéhab, monachus graeco-melchitici ritus, Ordinis 
S. Basilii Magni, Congregationis Soaritae, peragratur per diversas Galliae 
urbes ad eleemosynas colligendas dictitans se Episcopum esse. Cum 
vero ipse, nolente Exmo Diio Demetrio Cadi, Patriarcha Alexandrino 
Graeco-Melchitarum ac inscia hac S. Congregatione, monasterium suum 
reliquerit, omnibus notum facimus Rev.dum Cyprianum Chéhab suspen- 
sum esse et nullam habere facultatem eleemosynas colligendi; ac Rmis 
Ordinariis locorum, ad quae ipse diversurus erit, mandamus, ut eidem 
iniungant ad suum monasterium quantocius redire. 

Datum Romae, ex aedibus dictae S. Congregationis, die 2 maii 1921. 


N. Carp. Marini, a Secretis. 


L. S. 

ACTA TRIBUNALIUM 


SUPREMUM 
SIGNATURAE APOSTOLICAE TRIBUNAL 


TERGESTINA 


RECURSUS SEU PROVENTUS ET EMOLUMENTORUM 


In ordinario Congressu habito in aedibus Emi ac Rmi D.D. Augusti 
S. R. E. Card. Silj Supremi Tribunalis Praefecti die 26 mensis februa- 
rit 1921, ad examen inter alia revocatus est recursus promotoris iusti- 
tiae in Curia Tergestina adversus decreta Ponentis in Turno S. R. Rotae 
edita dd. 13 decembris 1920 et 19 ianuarii 1921 in causa de qua agitur; 
qui recursus interpositus fuerat ad obtinendam declarationem nullitatis 
praefatorum decretorum, sin minus adversus eadem restitutionem in inte- 
grum. Quum autem, omnibus attente perpensis, recursus idem boni iuris 
fundamento destitutus appareret, rescriptum est ab Emo Card. Praefecto 
ad normam can. 30 Legis Propriae, « Negative » addito mandato ut exten- 
deretur decisio. 


Decisio autem sequentis tenoris est: 

1. Quaestio principalis vertitur inter sac. Dominicum Linardi¢ ex- 
cooperatorem, actorem et sac. lustum Filipli¢ parochum ecclesiae Gemi- 
niensis, conventum, circa fructus mansionariae a fundatore Marincich 
nuncupatae, et circa proventus locationis domus cuiusdam, quos fru- 
ctus et proventus, pro tempore quo fuerat cooperator in praefata pa- 
roecia, i. e. a mense octobri 1905 ad diem 31 ianuarii 1907, ad se 
spectare contendebat actor, in summa totali coronarum, salvo errore, 
circiter quingentarum. Res administrativa prius ratione in Curia Ter- 
gestina acta est et decisa per decretum episcopale diei 25 maii 1908, 
quo oratoris postulatio exclusa fuit; inde provocatum ad tribunal dioe- 
cesanum Tergestinum, quod sententia d. 30 decembris 1909 pariter inten- 
tionem actoris exclusit. Sed, appellante sac. Linardi¢ ad tribunal metro- 
politanum Goritiense, causa in eius favorem quoad utrumque punctum 
decisa est per sententiam d. 22 maii 1912. 

Postmodum promotor iustitiae in Cugia Tergestina ad tribunal Tri- 
dentinum, tanquam delegatum pro III instantia ex decreto S. C. Consi- 

storialis, d. d. 4 iun. 1910, provocavit; sed appellatio, quum tempore utili 
interposita non fuisset, reiecta est; ad postulationem autem pro restitu- 
tione in integrum recipiendam idem tribunal Tridentinum ad normam 
praefati decreti sese incompetens d. 14 novembris 1913 declaravit ; 
quamobrem laudatus promotor iustitiae Curiae Tergestinae recursum 
pro restitutione in integrum obtulit S. R. Rotae die 10 augusti 1916, 
postulans ut, attenta causa ordinis publici, actio a promotore iustitiae 
S. R. Rotae sustineretur. 

Hie autem institit ut in causam interveniret et citaretur parochus 
_ Iustus Filipli¢, tanquam pars in causa principalis, quae petitio, admissa 
a Ponente diei 16 martii 1918 et illico Curiae Tergestinae communicata, 
nullum subinde, vel sublatis belli difficultatibus, consecuta est effectum ; 
exindeque, die 23 iulii 1920, instante promotore iustitiae in S. R. Rota, 
mandatum est, ut, nisi intra diem 12 augusti 1920, constitutus legitimus 
procurator interveniret ad dubia concordanda, lis declararetur deserta 
ad normam § 222 Regularum. Quum itaque die 13 decembris 1920 non- 
nisi depositum fuisset in actis mandatum procuratorium ex parte pro- 
motoris iustitiae Curiae Tergestinae, non autem ex parte parochi eccle- 
siae Geminiensis, editum est Ponentis decretum de peremptione instan- 
tiae, « ita ut impugnata Goritiensis sententia exsecutioni sit deman- 
« danda ». Adversus hoc decretum sive promotor iustitiae Tergestinus 
sive, per suum ad hoc constitutum procuratorem, parochus Iustus Fili- 
pli¢, ad turnum, die 14 ianuarii 1921, appellarunt; verum, fatalibus inu- 
tiliter praeterlapsis, appellatio reiecta est per decretum diei 19 eiusdem 
mensis. Ut autem contra utrumque decretum sive diei 13 decembris 1920, 
sive diei 19 ianuarii 1921, per remedium querelae nullitatis vel resti- 
tutionis in integrum sibi consuleret, recursum interposuit apud hoc 
Supremum Tribunal iterum solus promotor iustitiae Curiae Tergestinae. 

2. Ex parte sac. Linardi¢ ex adverso insistitur ut recursus iam ex 
eo reiiciatur, quod restitutio in integrum contra sententiam Goritiensem 
postulata in S. R. Rotae Tribunali fuerit post lapsum legitimi temporis 
quadriennalis (cf. can. 1688 cum suis fontibus): sententia enim edita et 
publicata, ut in ipsa significatur, d. 22 maii 1912; recursus autem signa- 
tus apparet d. 10 augusti 1916. Verum de hac ratione intempestivitatis 
minime constat ex actis: immo promotor iustitiae Tergestinus asserit 
sententiam nonnisi mense septembri 1912 Curiae notificatam fuisse, ac 
reapse exemplari sententiae Curiae Tergestinae transmisso dies appo- 
situs a Cancellario tribunalis Goritiensis legitur 3 septembris 1912; 
qui dies legitime, deficiente quacumque in contrarium probatione, acci- 
pitur pro die notificationis sententiae, ante quem, profecto, decurrere 


Supremum Signaturae Apostolicae Tribunal 271 


dicenda non est dierum fatalium series: (arg. ex can. 1881 ibi: «a 
notitia publicationis sententiae »). 

Nec etiam per se sola sufficere visa est causa reiectionis quae 
obtendebatur ex absentia partis principalis, seu, in casu, parochi eccle- 
siae Geminiensis, prout deducebatur ex his verbis adhibitis a promo- 
tore iustitiae in S. Romana Rota: « Attento quod Promotor [ustitiae, 
« quamvis interesse debeat in causis contentiosis, in quibus bonum publi- 
«cum in discrimen vocari potest (can. 1586), numquam tamen habendus 
« est ut procurator seu advocatus alterutrius partis contendentis, ne in 
« casu quidem, quo alterutra pars contendens sit persona moralis, col- 
« legialis vel non collegialis; attento quod pro iuribus alicuius personae 
« moralis, stat in iudicio eiusdem rector vel administrator (can. 1649); 
« attento quod interest boni publici, ne rectores vel administratores 
« maneant extranei, dum in iudicio agitur de iuribus pertinentibus ad 
« personas morales quas tueri debent », etc. Verum haec argumentatio, 
si extenderetur ad inde concludendum, quod munus promotoris iustitiae 
numquam esse possit aut debeat partis principalis in causa, sed semper 
et unice collaterale officium, adeo ut lis deserta et instantia perempta 
esset declaranda, quoties, vocato administratore aut rectore personae 
moralis, ille comparere renuerit, licet actio per se ad bonum publicum 
spectet, ea deductio profecto non posset effugere gravem iuris legisque 
censuram; quia manifesto contraria esset ipsis boni publici rationibus, 
quas promotor perbelle adduxit, quaeque fundamentum praestiterunt 
explicito praescripto legis in can. 1850 contento: « Actoris contumacia 
«a iudice declarata perimit eiusdem actoris ius ad suam instantiam 
« prosequendam. Permittitur tamen promotori iustitiae... instantiam 
« facere suam eamque prosequi, quoties publicum bonum id postulare 
« videatur ». 

3. Sed ratio sufficiens ad excludendam in S. R. Rota petitionem 
promotoris iustitiae Curiae Tergestinae interpositam adversus senten- 
tiam tribunalis Goritiensis, recte prorsus deducebatur ex carentia legi- 
timae personae in postulante ad effectum de quo agebatur. Munus 
enim promotoris iustitiae officium publicum est, quod, licet in se unum 
idemque, repraesentatur in singulis iudicii gradibus per peculiarem 
personam publicam ad hoc constitutam; adeo ut non liceat promotori 
iustitiae unius tribunalis gerere personam actoris vel conventi in aula 
alterius tribunalis; sed haec actio solum et omnino a promotore iustitiae 
eiusdem tribunalis sustinenda sit. In casu, itaque, ad appellationem vel 
recursum interponendum adversus sententiam tribunalis Goritiensis in 
S. R. Rota, competens erat, praeter partem victam, unus promotor iusti- 

tiae tribunalis Goritiensis, qui actionem semel introductam cedere debuis- 
set premotori iustitiae in S. R. Rota. Secus enim absurdissima ea sequela 
haberetur, ut in eadem aula duo promotores iustitiae, uterque uno 
eodemque titulo in eadem causa intervenirent. Hine explicite in art. 39 
Regularum in S. R. Rota servandarum, praescribitur: « In causis ..... 
« quae natura sua ordinem et bonum publicum respiciunt, tribunal primae 
« instantiae, quoad ordinem stricte iudicialem, nequit repraesentari a 
« procuratore seu advocato proprio, sed ordinem et bonum publicum 
« defendet Promotor Lustitiae apud S. Rotam. Pariter, si iudicium secun- 
« dae instantiae aut ulterioris instituatur a Promotore lustitiae... Curiae 
« sententiam proferentis, istud a Promotore iustitiae S. R. Rotae tribunalis 
« continuabitur ». Et consonat communis iurisprudentia, tum civilis, tum 
canonica, interprete Emo Card. Lega, de iudiciis, I, p. 147 cfr. 546: « sen- 
« tentiam appellatam defendet promotor fiscalis Curiae apud quam est 
« appellatum, prae oculis habens animadversiones promotoris fiscalis 
« Curiae @ qua ». 

Nec prodest opponere, cum promotore iustitiae Curiae Tergestinae, 
sese gerere, vi officii quo fungitur, etiam independenter a iure appellandi, 
legitimam personam ad repraesentandas causas pias, aliasque personas 
morales, beneficia et ecclesias, quarum iura tueri debet ubique; nam ex 
adverso haec universalis repraesentatio, etiam titulo devolutivo, extra 
Curiam gerenda, non agnoscitur a iure promotori iustitiae, sed solum- 
modo Ordinario (can. 1653 § 5): « In casu vero defectus vel negligentiae 
« illius qui administratoris munere fungitur, potest ipse loci Ordinarius 
« per se vel per alium stare in iudicio nomine personarum moralium 
« quae sub eius iurisdictione sunt ». Itaque vel hoc titulo persona pro- 
motoris iustitiae Curiae Tergestinae ad causam Romae sustinendam 
loco et vice paroeciae Geminiensis in casu, legitima non est, donec 
ostendat se agere non in persona sua, sed nomine et mandato Ordi- 
narii, quod ex actis, in casu, minime constat. 

Demum consideratum est non satis probatum fuisse intercedere in 
casu rationem boni publici, ne sententia Curiae Goritiensis ad exsecu- 
tionem mandaretur: etenim pars dispositiva huiusce sententiae tantum- 
modo praecipit ut sacerdoti Linardi¢ solvantur pro rata temporis fructus 
mansionariae et proventus locationis in casu, in summa quae vix quin- 
gentas libellas attingit; si parochus Filipli¢ sententiae acquiescere 
censuerit, et praefatam summam solvere, potius quam ulterioris litis 
expensas subire, non inde profecto ratio boni publici periclitatur. Nec 
dicas in parte motiva decidendi afferente edici expresse et generatim 
coadiutori parochi Geminiensi enunciatos fructus et proventus deberi, 

argumentis ad rem adductis: id autem non tantum partium, sed boni 
publici interesse, ne firmitatem iudicatae rei acquirat. Non enim, ut 
pluries observatum est ab hoc Supremo Tribunali, in rem iudicatam 
transeunt motiva decidendi, sed solae partes dispositivae sententiae 
(Cfr. decis. Signat., in Manilen., 6 mart. 1920 [A. A. S., XII, p. 265 s.]). 
Ceterum neque id fuit neque esse potuit proprium sententiae proposi- 
tum ut de iure percipiendi praefatos fructus, inter personam moralem 
seu officium parochi et personam moralem seu officium vicarii coope- 
ratoris generatim decerneret: quia, ut alia omittantur, quum sac. Linar- 
di¢é, quando causam instituit, officium illud iampridem dimisisset, non 
poterat profecto respondentem personam moralem in iure repraesen- 
tare, neque aliter agere nisi in persona propria, privata, adeo ut haec 
actio potius mera crediti quam iurium actio denominanda sit. [taque 
nihil obstat quominus parochus actualis ecclesiae Geminiensis, resistere 
possit et valeat intentioni sui novi cooperatoris, si iste controversa iura 
fructuum et proventuum sibi vindicet, adeoque causa inter eos noviter 
retractetur; multo magis si uterque in iudicio, non personam privatam, 
sed definite personam moralem quam regit vel administrat, repraesentet, 
nec causa circa certam summam solummodo, sed circa ius proventus 
et emolumentorum percipiendi in casu instauretur. Hinc etiam aperto 
liquet, iure renuisse promotorem iustitiae in S. Romana Rota, ne cau- 
sam ab actore principali desertam in casu ipse sustineret. 

4. Quibus omnibus consideratis constabat evidenter non esse reci- 
piendum recursum promotoris iustitiae Curiae Tergestinae adversus 
decretum Ponentis d. 13 decembris 1920, quo, ad normam § 222 Regula- 
rum, declaratum est instantiam fuisse peremptam; sed neque adversus 
decretum d. 19 ianuarii 1921, quo simpliciter reiecta fuit appellatio seu 
recursus ad Turnum adversus praefatum decretum, lapsis inutiliter 
fatalibus. Quod enim die 14 ianuarii 1921, quando memoriale pro recursu 
est exhibitum, decendii fatalia § 82 Regularum praefinita, iam fuissent 
absoluta, cuiuscumque oculos ferit. 

Atque ita editum est, etc.; non solum, etc., sed et omni, ete. 

Ex aedibus Supremi Tribunalis, die 15 martii 1921. 


Ubaldus Mannucci, Signaturae Votans. 


Visa 
Evaristus Lucidi, S. A. S. T. a Secretis. 


Aloisius Scialdoni, Notarius. 

ACTA OFFICIORUM 


DATARIA APOSTOLICA 


NIVERNEN. 


ERECTIONIS DIGNITATIS SEU DECANATUS 


Ssmus Diius Noster Benedictus Div. Prov. PP. XV per Litteras 
Apostolicas a Dataria expeditas, die 12 martii 1921, in cathedrali Ca- 
pitulo Nivernensi, Dignitatem unicam, cui Decanatus nomen inhaerat, 
quaeque per unum ex canonicis una cum suis canonicatu et praebenda 
absque dispensatione Apostolica retineri possit, in perpetuum erigere 
et constituere dignatus est. Decanatum vero praefatum, cuius fructus 
ad praesens nulli sunt, quandocumque et quomodocumque vacare con- 
tigerit, collationi et dispositioni Sedis Apostolicae reservatum declaravit; 
primaque vice contulit R. D. Augusto Eugenio Dumasdier, ex Canonicis 
antiquiori, Aulae episcopalis Cancellario. 

DIARIUM ROMANAE CURIAE 


S. CONGREGAZIONE DEI RITI 


Martedi 10 maggio 1921, presso l’Emo e Revmo signor Cardinale Antonio 
Vico, Prefetto della S. Congregazione dei Riti, Ponente della Causa di beati- 
ficazione e canonizzazione del Ven. Giovanni Battista Trona, Sacerdote della 
Congregazione dell’Oratorio di Mondovi, si é tenuta la Congregazione Antipre- 
paratoria, nella quale dai Ri Prelati Officiali e dai Consultori teologi della 
medesima si é discusso il dubbio sopra l’eroismo delle virti esercitate dallo 
stesso Ven. Servo di Dio. 


Martedi 24 maggio 1921, nel Palazzo Apostolico Vaticano si é tenuta la 
Congregazione Ordinaria dei sacri Riti, nella quale al giudizio degli Emi e Rmi 
signori Cardinali componenti la medesima sono state sottoposte le seguenti 
materie : 

1) Introduzione della Causa di beatificazione e canonizzazione della 
Serva di Dio Maria di Gest Deluil Martiny, Fondatrice della Congregazione 
delle Figlie del Cuore di Gest. 

2) Introduzione della Causa di beatificazione, ossia dichiarazione del 
martirio della Serva di Dio Dan o Gian, fanciulla di 13 anni, uccisa dagli 
idolatri, in odio alla Fede, come si asserisce, nella Cocincina Orientale. 

3) Intorno alla concessione ed approvazione dell’Officio e Messa e del- 
I’ Elogio da inserire nel Martirologio dell’Ordine dei Predicatori in onore del 
Beato Domenico Spatafora, sacerdote professo dello stesso Ordine. 

4) Intorno alla concessione ed approvazione dell’Officio e Messa nella 
festa del Patrocinio di Maria Vergine Madre degli orfani, per i Chierici Rego- 
lari Somaschi. 


SACRA CONGREGAZIONE DEI SEMINARI 
E DELLE UNIVERSITA DEGLI STUDI 


AVVISO DI CONCORSO 


E indetto per i giorni 14 e 15 luglio prossimo, alle ore 8, il concorso per 
un posto di Aiutante di Studio nella Segreteria della Sacra Congregazione dei 
Seminari e delle Universita degli Studi. 

Gli ecclesiastici che volessero prendervi parte, dovranno rivolgere, entro 
il 30 giugno prossimo, la relativa domanda all’ Emo signor Cardinale Prefetto, 

corredata dalle opportune generalita e dal nulla osta della rispettiva Curia 
diocesana e dell’Emo signor Cardinale Vicario di Sua Santita. 

Presenteranno inoltre i documenti degli studi ecclesiastici compiuti e dei 
gradi accademici conseguiti. 

Il concorso consistera in prove scritte su temi di teologia e diritto cano- 
nico specialmente attinenti all’ordinamento dei Seminari e delle Universita 
cattoliche. Si terra in particolare considerazione la perizia nell’uso delle lingue 
latina ed italiana. 


Dalla Segreteria della Sacra Congregazione dei Seminari e delle Universita 
degli Studi, 30 maggio 1921. 


DATARIA APOSTOLICA 


11 Santo Padre, con biglietto dell’Emo signor Cardinale Datario, del 
14 marzo 1921, si é benignamente degnato di nominare il Reviho Fr. Dome- 
nico Buonpensiere, dei Predicatori, Teologo della Dataria Apostolica. 


SEGRETERIA DI STATO 


NOMINE 


Con Biglietti della Segreteria di Stato, il Santo Padre si é degnalo di 
nominare: 


17 aprile 1921. Monsig. Ubaldo Mannucci, Direttore del Bollettino Ufficiale 
« Acta Apostolicae Sedis ». 

3 maggio » Monsig. Roberto Vicentini, Internunzio Apostolico in Olanda. 

6 » » Il Rmho P. Giorgio Michele Sauvage, della Congregazione 
della Sstha Croce, Consultore della S. Congrega- 
zione dei Religiosi. 


7 » »  Monsig. Giuseppe Pizzardo, Sostituto della Segreteria di Stato 
e Segretario della Cifra. 
11 » » Il Rev. Can. Giuseppe Cesarini, Minutante nella Segreteria 
di Stato di S. S. 
14 » » Monsig. Pietro Ciriaci, Sotto-Segretario della S. Congrega- 
zione degli Affari Ecclesiastici Straordinari. 
20 > » Monsig. Bonaventura Cerretti, Arciv. di Corinto, Segretario 


della S. C. degli Affari Ecclesiastici Straordinari, 
Nunzio Apostolico a Parigi. 


| 

Con Brevi Apostolici il Santo Padre si é degnato di nominare: 


Assistente al Soglio Pontificio: 


aprile 1921. Monsig. Francesco Alessandro Maillet, Vesc. di Saint Claude. 


Protonotari apostolict ad instar participantium: 


marzo 1921. Monsig. Benedetto Santarelli, della diocesi di Ascoli Piceno. 


Monsig. 
Monsig. 


Monsig. 
Monsig. 


Michele Guarini, dell’archidiocesi di Taranto. 

Giovanni T. O’ Connel, della diocesi di Toledo in 
America. 

Lorenzo Coonan, dell’archidiocesi di Sidney. 

Giovanni Patrizio Moynagh, della medesima archi- 
diocesi. 


Prelati Domestici di S. S.: 


Monsig. 
Monsig. 
Monsig. 


Monsig. 
Monsig. 
Monsig. 
Monsig. 
Monsig. 
Monsig. 


Monsig. 
Monsig. 
Monsig. 


Monsig. 
Monsig. 
Monsig. 


Alberto Petrasch, della diocesi di Lincoln. 

Achille Grimaldi, dell’archidiocesi di Capua. 

Matteo Filippucci, dell’archidiocesi di Nasso, Tine 
e Micone. 

Giovanni M. Owens, della diocesi di Superior. 

Cesare Pecorari, di Roma. 

Gustavo Adolfo Carling, di Wiborg in Finlandia. 

Isidoro Marcu, dell’archidiocesi di Fogaras. 

Simeone Popu Matein, della medesima archidiocesi. 

Antonio T. Teixeira, della diocesi di S. Tommaso 
di Meliapor. 

Domenico Spada, di Roma. 

Carlo Grossauer, della diocesi di Seckau. 

Benedetto Rosinski, della diocesi di Toledo in 
America. 

Giuseppe Pizzardo, di Roma. 

Angelo Roncalli, della diocesi di Bergamo. 

Samuele A. Stritch, della diocesi di Nashville. 


ONORIFICENZE 


Con Brevi Apostolici il Santo Padre si 6 degnato di conferire le seguenti 


21 
30 aprile » 
3 maggio » 
8 » » 
» 
4 marzo 1921. 
10 aprile » 
25 » » 
» » » 
27 » » 
> » 
28 + » 
>» » 
» » » 
29 » » 
» 
2 maggio » 
4 » 
7 » » 
10 » » 
onorificenze: 


La Gran Croce dell’Ordine Piano: 


13 maggio 1921. Al sig. Pietro Guglielmo Cort Van der Linden, gia Presi- 


dente del Consiglio dei Ministri in Olanda. 

La Commenda con Placca dell’Ordine Piano: 


2 maggio 1921. Al sig. Adriano De Montpellier, della diocesi di Namur. 


13 


13 


23 

9 
11 
20 


» 


» 


Al sig. 


Enrico Esders, dell’archidiocesi di Malines. 


La Gran Croce dell’Ordine di S. Gregorio Magno, classe civile: 


maggio 1921. Al sig. Giovanni Loudon, gia ministro degli Esteri in Olanda. 


La Commenda dell’Ordine di S. Gregorio Magno, classe civile : 
1921. Al sig. Alberico Gibault, della diocesi di Séez. 


aprile 
» 
» 
> 
» 
maggio 


» 


Al sig. 
Al sig. 
Al sig. 
Al sig. 
Al sig. 
Al sig. 


dott. Pietro Spaapen, della diocesi di Harlem. 
Camillo Joset, della diocesi di Namur. 

cav. Ettore Sasselli, di Roma. 

Emilio Attout, della diocesi di Namur. 
Edmondo Wibaut, della diocesi di Tournai. 
Vincenzo Desclée, della medesima diocesi. 


Il Cavalierato dell’Ordine di S. Gregorio Magno, classe civile: 


aprile 1921. Al sig. 
Al sig. 
Al sig. 


maggio 
» 


» 


aprile 
maggio 


» 


» 


» 


Al sig. 
Al sig. 
Al sig. 
Al sig. 
Al sig. 
Al sig. 
Al sig. 
Al sig. 
Al sig. 


Eugenio Théodore, dell’archidiocesi di Madras. 

Luigi Rozario, della medesima archidiocesi. 

Felice Alessandro De Cruz, della diocesi di S. Tom- 
maso di Meliapor. 

Giuseppe Lucet, della diocesi di Orléans. 

Paolo Chartier, dell’archidiocesi di Lione. 

Maurizio Panart, della diocesi di Beauvais. 

Renato Simon, della medesima diocesi. 

rag. Luigi Bersi, della diocesi di Bergamo. 

Paolo Paturle, della diocesi di Grenoble. 

Alfonso Gregori, dell’archidiocesi di Milano. 

Giovanni Belardo, di Roma. 

Odoardo Palma, di Roma. 


La Commenda dell’Ordine di S. Silvestro Papa: 


1921. 
» 
» 


» 


Al sig. 
Al sig. 
Al sig. 
Al sig. 


Alessandro bey de Chedid. 

Enrico Ermanno Richter, della diocesi di Harlem. 
Ludovico Alfrego Pagés, dell’archidiocesi di Tolosa. 
cav. Francesco Donati, di Roma. 


Il Cavalierato dell’ Ordine di S. Silvestro Papa: 


1921. Al sig. Giuseppe Azar. 
Al sig. 


» 


Riseallah Azar. 


= 
26 
28 » 
29 » 
30 » | 
» » 
15 » 
20 » 
26 
» 
29 » » 
» 
31 f 
» » » 
» » 
» » » 
11 » 
18 = » 
| 
| 
» | 
23 aprile 
» » 

26 
27 
30 


di 


aprile 1921. 


» 


maggio 


» 


» 


Al sig. Achille Costantini, di Roma. 


Al sig. Settimio Sogliera, di Roma. 
Al sig. conte Alberto Bardi Serzelli, dell’ archidiocesi di 


Firenze. 


Al sig. Ferruccio Guggerotti, della diocesi di Vicenza. 


MAGGIORDOMATO DI SUA SANTITA 


NOMINE 


Con Biglietti di S. E. Rha Mons. Maggiordomo, il Santo Padre si é degnato 


nominare: 


marzo 1921. Monsig. 
Monsig. 
Monsig. 
Monsig. 


aprile 
» 


» 


» 

» 
maggio 
» 

» 
» 


» 


» 


» 


» 


Camerieri Segreti soprannumerari di S. S.: 


Monsig. 
Monsig. 
Monsig. 


Monsig. 
Monsig. 
Monsig. 
Monsig. 
Monsig. 
Monsig. 
Monsig. 


Monsig. 
Monsig. 
Monsig. 
Monsig. 
Monsig. 
Monsig. 
Monsig. 
Monsig. 


Giovanni Liebner de Kakucs, della diocesi di Vacz. 

B. Rass, della diocesi di S. Gallo. 

Domenico Belli, della diocesi di Fabriano e Matelica. 

Federico Pietro Leonardo Flooren, della diocesi 
di Breda. 

Corrado Seling, della diocesi di Osnabriick. 

Giuseppe Consoli, della diocesi di Anglona e Tursi. 

Stefano Rosianu, dell’ archidiocesi di Fogaras e 
Alba Giulia. 

Giorgio Simu, della medesima archidiocesi. 

Sebastiano Pio Gaido, dell’archidiocesi di Torino. 

Giovanni Battista Ruggeri, della dioc. di Bergamo. 

Nazareno Orlandi, dell’archidiocesi di Siena. 

Giuseppe Magri, dell’ archidiocesi di Milano. 

Giacomo Ubaudi, dell’archidiocesi di Torino. 

Alfonso Toda y Nufio de la Rosa, della diocesi di 
Madrid e Aleala. 

Pietro Borgia, di Roma. 

Pio Cenci, di Roma. 

Eugenio Tisserant, della diocesi di Nancy (Roma). 

Federico Beelert, della diocesi di Miinster. 

Giorgio Périés, dell’archidiocesi di Parigi. 

Giovanni Litschauer, della diocesi di S. Ippolito. . 

Vincenzo Marucco, della diocesi di Novara. 

Giuseppe Zaccarella, di Roma. 

Acta Apostolicae Sedis - Commentarium O ficiale 


Camerieri Segreti di Spada e Cappa soprannumerari di S. S.: 


aprile 1921. Il sig. libero barone Sigfrido de Hobe-Gelting, della dio- 
cesi di Osnabriick. 
maggio » Il sig. barone Pompilio Berlingeri, di Roma. 
» » Il sig. conte Alfonso Crespo y Martin-Romero Galvez del 
Poésligo y Godoy, della diocesi di Madrid. 


Camerieri d’onore in abito paonazzo di S. S.: 


aprile 1921. Monsig. Francesco Gambelli, della diocesi di [esi. 
> »  Monsig. Hariton M. Popa, dell’archidiocesi di Fogaras e 
Alba Giulia. 


» Monsig. Alessandro Russu, della medesima archidiocesi. 


Cameriere d’onore extra Urbem di S. S.: 


maggio 1921. Monsig. Rugyero Lovazzano, della diocesi di Tortona. 


NECROLOGIO 


maggio 1921. Monsig. Filippo Neri Sendrea, Vescovo di Calabozo. 
» »  Monsig. Giorgio Cari¢é, Vescovo di Spalato. 


» » 


Monsig. Michele Claro Vasquez, Vescovo tit. di Legione. 
- »  Monsig. Matteo Harkins, Vescovo di Providence. 

